शहर में प्लास्टिक थैली,डिस्पोजल चाय की प्याली, ग्लास व डिब्बे ,थर्मोकोल की थालियां व अन्य प्लास्टिक सामान का रोज फैल रहा कचरा नगर निगम के लिए सिरदर्द बनता जा रहा है। इसे निपटाने में निगम की अब सांसे फूलने लगी है। रौतनिया में निगम के कचरा डम्पिंग स्थल पर कचरे का पहाड़ सा खड़ा हो गया है। इसमें 25 से 30 फीसदी प्लास्टिक कचरा है। शहर का यह हाल साढ़े तीन साल पहले शहर में प्लास्टिक के थैले में सामान की बिक्री पर रोक लगाने के बाद है। पूर्व मेयर वर्षा सिंह ने इसके लिए स्टैंडिंग क्वप्रस्ताव भी पारित किया था। यही नहीं बीते वर्ष भी 50 माइक्रोन के पॉलीथिन पर सॉलिड वेस्ट मैंनेजमेंट के तहत रोक लगाने का निर्णय लिया गया था। इस बारे में नगर आयुक्त संजय दूबे से पूछने बताते हैं कि निगम ने सौ फीसदी प्लास्टिक कचरे के निष्पादन के लिए योजना बनाई है। पूरे शहर से डोर-टू- डोर कूड़े के कलेक्शन कर गीला कचरे से खाद बनाने और सुखे कचरे की बिक्री की योजना बनाई गई है। इसके लिए सतना सीमेंट कम्पनी से बातचीत हुई है। कम्पनी ने एक साथ 9 टन प्लास्टिक कचरा होने पर इसकी खरीद करने का प्रस्ताव दिया है। शीघ्र ही प्लास्टिक थैली को प्रयोग से बचने के लिए लोगों को जागरूक किया जाएगा। साथ ही 50 माइक्रोन से कम के पॉलीथिन के प्रयोग पर रोक लगाई जाएगी।